
HOTĂRÂREA  nr. 235/ 2023
pentru aprobarea prelungirii termenului de valabilitate al Planului Urbanistic General al Municipiului Lupeni,
până la intrarea în vigoare a noului Plan Urbanistic General, dar fără a se depăşi data de 31 decembrie 2026
hotărârea a fost aprobată prin vot liber exprimat cu unanimitate de voturi (16 voturi “PENTRU”)


Consiliul local al Municipiului Lupeni;

Având în vedere Proiectul de hotărâre nr. 233/ 2023 precum și Referatul de aprobare nr. 38.689/ 18 decembrie 2023 al domnului Lucian Marius Resmeriță, Primar al Municipiului Lupeni prin care propune Consiliului local al Municipiului Lupeni aprobarea unei noi hotărâri pentru prelungirea valabilității Planului Urbanistic General al Municipiului Lupeni până la data intrării în vigoare a unuia nou dar fără a se depăși data de 31 decembrie 2026; 

Examinând Raportul comun nr. 38.713/ 18 decembrie 2023 prezentat de  Arhitectul Șef  și Biroul Urbanism și Mediu din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;  
Văzând avizul favorabil de prelungire a valabilității Planului Urbanistic General al Municipiului Lupeni nr. 208373/ 11.12.2023 emis de Ministerul Dezvoltării, Lucrărilor Publice și Administrației; 

Luând în considerare prevederile art. 17 și 64 ale Legii nr. 24/ 2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Cu aplicarea prevederilor art. 7 alin. (13) din Legea nr. 52/ 2003 privind transparenţa decizională în administraţia publică, republicată;


În conformitate cu prevederile art. I pct. 1 al O.U.G. nr. 51/ 2018 pentru modificarea Legii nr. 350/ 2001 privind amenajarea teritoriului şi urbanismul şi pentru prorogarea unor termene;

Ţinând cont de prevederile:

 - articolului unic al Legii nr. 324/ 2015 pentru modificarea şi completarea Legii nr. 350/ 2001 privind amenajarea teritoriului şi urbanismul prin care au fost introduse prevederile art. 46 alin. (16) - (18) în Legea nr. 350/ 2001;

- art. 18  alin. (1) lit. “h” și art. 46 alin. (13) ale Legii nr. 350/ 2001 privind amenajarea teritoriului şi urbanismul;

- art. II din Ordonanţa de Urgenţă a Guvernului nr. 85/ 2012 pentru modificarea alin. (13) al art. 46 din Legea nr. 350/2001 privind amenajarea teritoriului şi urbanismul cu modificările aduse prin O.U.G. nr. 33/ 2023;
În temeiul art. 129 alin. (1), art. 155 alin. (5) lit. “f” teza a doua precum şi ale art. 139, alin. (3) lit. “e” din Ordonanța de Urgență nr. 57/ 2019 privind Codul administrativ, cu modificările și completările ulterioare

HOTĂRĂŞTE:
Art. 1 Se aprobă prelungirea termenului de valabilitate al Planului Urbanistic General al Municipiului Lupeni, până la intrarea în vigoare a noului Plan Urbanistic General, dar fără a se depăşi data de 31 decembrie 2026.
Art. 2 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările şi completările ulterioare.
Art. 3 Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate, fiind adusă la îndeplinire de către Primarul Municipiului Lupeni şi Biroul Urbanism şi Mediu din cadrul Aparatului de specialitate al Primarului Municipiului Lupeni iar la cunoştinţă publică prin grija Secretarului Municipiului Lupeni.


Lupeni, 



  21 decembrie 2023
                    PREȘEDINTE DE ȘEDINȚĂ   
                     CONTRASEMNEAZĂ – SECRETAR GENERAL                           

                            Prof. AURELIA BUCUR
                                                    Jr. MARIUS CLAUDIU BĂLOI         

